Länsi-Uudenmaan poliisilaitoksella on tutkinnassa tapaus, jossa iäkkään naisen epäillään joutuneen törkeän petoksen kohteeksi bitcoin-kauppojen yhteydessä ja hänen tileiltään on siirretty luvatta huomattava summa rahaa.

Ulkomainen bitcoineja myyvä yritys otti häneen puhelimitse yhteyttä joulun alla ja yrityksen epäillään tässä yhteydessä asentaneen vakoiluohjelman hänen tietokoneelleen. Myöhemmin nainen huomasi, että kaikki hänen tilinsä oli tyhjennetty. Poliisi tutkii asiaa törkeänä petoksena.

Poliisi kehottaa varovaisuuteen ja harkintaan, kun tuntematon henkilö lähestyy puhelimitse raha-asioissa. Varallisuuteen liittyvät seikat on turvallista hoitaa kasvotusten tai muutoin luotettavaksi tiedettyjen henkilöiden kanssa.